Paġna L-iskop ta' din "In-nota ta' gwida teknika dwar ir-rekwiżiti u l-proċedura għall-inklużjoni ta' faċilitajiet li jinsabu f'pajjiżi terzi fil-Lista Ewropea ta' faċilitajiet ta' riċiklaġġ tal-bastimenti" hu li jiġu ċċarati ċerti aspetti tar-Regolament tal-UE Nru 1257/2013 ("ir-Regolament"), li daħal fis-seħħ fit-30 ta' Diċembru 2013. Din in-nota ġiet adottata mill-Kummissjoni Ewropea wara diskussjonijiet mal-Istati Membri u mal-partijiet ikkonċernati. L-Artikolu 15(4)§3 tar-Regolament jistabbilixxi li l-Kummissjoni Ewropea tista' "tista' toħroġ noti ta' gwida teknika sabiex tiffaċilita din iċ-ċertifikazzjoni" ta' faċilitajiet ta' riċiklaġġ tal-bastimenti li jinsabu f'pajjiż terz, bil-għan li huma japplikaw biex jiġu inklużi fil-lista Ewropea ta' faċilitajiet ta' riċiklaġġ tal-bastimenti ("il-lista Ewropea"). Dan id-dokument jiċċara l-elementi li ġejjin imsemmija jew li hemm referenza għalihom fl-Artikolu 15(4): L-għan taċ-ċertifikazzjoni, jiġifieri r-rekwiżiti tad-disinn, tal-kostruzzjoni, tal-operat, tal-immaniġġjar, tal-monitoraġġ u tal-amministrazzjoni li jridu jiġu ssodisfati mill-faċilitajiet; L-istatus u l-kwalifiki tal-entità li tiċċertifika ("il-verifikatur indipendenti"); Il-proċedura għall-ispezzjoni tal-faċilitajiet u tal-verifiki li jsiru iktar tard; Il-modalitajiet tas-sottomissjoni tal-applikazzjoni għal-Lista Ewropea lill-Kummissjoni Ewropea. Dan id-dokument jipprovdi kjarifiki skont id-dispożizzjonijiet rilevanti tal-Konvenzjoni ta' Ħong Kong filwaqt li jqis il-linji gwida rilevanti tal-OMI, tal-ILO u tal-Konvenzjoni ta' Basilea. Madankollu, filwaqt li ħafna mir-rekwiżiti fir-Regolament jirriżultaw mill-Konvenzjoni ta' Ħong Kong, uħud mir-rekwiżiti huma ġodda u jeħtieġu kjarifika li mhux neċessarjament tinstab f'linji gwida tal-OMI jew f'linji gwida eżistenti oħrajn. Din in-nota ta' gwida teknika tista' tiġi aġġornata skont il-bżonn fid-dawl tal-esperjenza bl-implimentazzjoni tar-Regolament. Il-Kummissjoni tirriserva d-dritt li tippubblika aktar noti ta' gwida teknika fuq is-suġġett, eż. dwar ir-rieżamijiet ta' konformità ta' nofs it-terminu previsti fl-Artikolu 15(4)§1 tar-Regolament. Dan id-dokument jirrifletti l-opinjonijiet tal-Kummisjoni Ewropea u għaldaqstant mhuwiex legalment vinkolanti. L-interpretazzjoni vinkolanti tal-leġiżlazzjoni tal-UE hi l-kompetenza esklussiva tal-Qorti tal-Ġustizzja tal-Unjoni Ewropea (QtĠ-UE). L-opinjonijiet espressi f'dan id-dokument ta' gwida ma jistgħux jippreġudikaw il-pożizzjoni li tista' tieħu l-Kummissjoni quddiem il-QtĠ-UE. Konvenzjoni ta' Ħong Kong Organizzazzjoni Marittima Internazzjonali Organizzazzjoni Internazzjonali tax-Xogħol Linji Gwida Tekniċi tal-Konvenzjoni ta' Basilea Pjan għall-Faċilità ta' Riċiklaġġ tal-Bastimenti Tagħmir ta' Protezzjoni Personali Skont l-Artikolu 16(1)(b) tar-Regolament, il-Kummissjoni Ewropea se tistabbilixxi lista (il-"Lista Ewropea") ta' faċilitajiet ta' riċiklaġġ tal-bastimenti li jilħqu r-rekwiżiti ta' dan ir-Regolament. Il-lista Ewropea tinkludi kemm faċilitajiet li jinsabu fl-UE kif ukoll barra mill-UE. F'konformità mar-Regolament (l-Artikoli 2(1) dwar ik-kamp ta' applikazzjoni u 6(2)(a) dwar ir-rekwiżiti ġenerali għas-sidien tal-bastimenti), is-sidien ta' bastimenti li jtajru bandiera ta' Stat Membru tal-UE għandhom jibagħtu l-bastimenti tagħhom għaż-żarmar f'faċilitajiet inklużi fil-lista Ewropea biss. Il-proċedura għall-elenkar tal-faċilitajiet tiddependi fuq il-post ġeografiku tal-faċilità. Il-faċilitajiet li jinsabu fl-UE se jiġu elenkati mill-awtoritajiet kompetenti nazzjonali rispettivi tagħhom, li mbagħad jikkomunikaw il-listi nazzjonali tagħhom lill-Kummissjoni Ewropea biex jiġu inklużi fil-lista Ewropea. Il-faċilitajiet li jinsabu barra mill-UE se jkollhom jissottomettu applikazzjoni lill-Kummissjoni Ewropea. Għalkemm il-modalitajiet prattiċi għall-elenkar f'listi nazzjonali huma ddeterminati minn kull Stat Membru, ir-Regolament jirrikjedi li l-faċilitajiet li jinsabu fl-UE u barra mill-UE josservaw l-istess rekwiżiti ta' prestazzjoni stabbiliti fl-Artikolu 13 tar-Regolament. Skont ir-Regolament, kumpanija tar-riċiklaġġ tal-bastimenti li tkun sid ta' Faċilità ta' Riċiklaġġ tal-Bastimenti (SRF) li tinsab barra mill-UE u li għandha l-intenzjoni li tirriċikla bastimenti li jtajru bandiera tal-Istati Membri tal-UE għandha tissottometti applikazzjoni lill-Kummissjoni Ewropea għall-inklużjoni ta' dik is-SRF fil-lista Ewropea. Il-Kummissjoni Ewropea għandha tibgħat konferma tal-irċevuta bil-miktub lill-kumpanija ta' riċiklaġġ, flimkien ma' stima ta' meta se tittieħed deċiżjoni dwar l-applikazzjoni. Il-Kummissjoni Ewropea se tibgħat ukoll notifika bil-miktub tad-deċizjoni dwar jekk tinkludix jew le s-SRF li qed tapplika fil-Lista Ewropea. L-Artikolu 15 tar-Regolament jeħtieġ li l-kumpanija ta' riċiklaġġ tal-bastimenti tissottometti fajl ta' applikazzjoni biex tipprovdi evidenza li l-faċilità hija konformi mar-rekwiżiti tar-Regolament. Il-fajl għandu jkun fih: Kopja taċ-ċertifikazzjoni tal-faċilità ta' riċiklaġġ tal-bastimenti minn Verifikatur Indipendenti (mudell fl-Anness 1 ta' dan id-dokument) Kopja tal-Pjan għall-Faċilità ta' Riċiklaġġ tal-Bastimenti Kull dokument irid jinkiteb bl-Ingliż jew għandu jkun akkumpanjat bi traduzzjoni għall-Ingliż, għall-Franċiż jew għall-Ġermaniż. L-applikazzjonijiet jistgħu jiġu sottomessi fi kwalunkwe ħin. Ladarba tkun ġiet ippubblikata l-Lista Ewropea, din tiġi aġġornata regolarment biex tinkludi faċilitajiet li ssottomettew applikazzjoni b'suċċess u biex jitneħħew faċilitajiet li ma baqgħux ikunu konformi mar-rekwiżiti tar-Regolament (ara l-mistoqsija u t-tweġiba 1.8 t'hawn taħt). Biex faċilità tkun elenkata qabel l-aħħar tal-2016, il-fajl ta' applikazzjoni għandu jiġi sottomess qabel il-Ġimgħa, l-1 ta' Lulju 2016. Il-Kummissjoni Ewropea, (id-Direttorat Ġenerali għall-Ambjent) se tevalwa l-applikazzjonijiet riċevuti minn faċilitajiet ta' riċiklaġġ tal-bastimenti li jinsabu barra mill-UE skont ir-rekwiżiti tar-Regolament. Se jiġu eżaminati biss il-fajls b'applikazzjoni kompluta. Jekk fajl ta' applikazzjoni ma jkunx komplut, l-elementi neqsin jintalbu mingħand il-kumpanija. L-Artikolu 16(2) tar-Regolament jitlob li l-Kummissjoni Ewropea tippubblika l-Lista Ewropea sa mhux aktar tard mill-31 ta' Diċembru 2016. Din għandha tinqasam f'żewġ sottolisti li fihom il-faċilitajiet ta' riċiklaġġ tal-bastimenti li jinsabu fl-UE u barra mill-UE rispettivament. Jekk il-Kummissjoni Ewropea tistabbilixxi li faċilità mhijiex aktar konformi mar-rekwiżiti tar-Regolament, se titnieda proċedura biex il-faċilità tiġi eskluża mil-Lista Ewropea. Il-kumpanija għar-riċiklaġġ tal-bastimenti fil-mira tal-proċedura se tingħata opportunità biex tippreżenta l-każ tagħha u tagħti tweġibiet għal kull mistoqsija mressqa mill-Kummissjoni Ewropea. Filwaqt li d-deċiżjoni biex titneħħa faċilità mil-Lista Ewropea hija finali, xejn ma jwaqqaf kumpanija milli sussegwentement terġa' tissottometti applikazzjoni għall-inklużjoni tal-faċilità tagħha fil-Lista. L-ewwel rekwiżit għal facilità biex tkun elenkata fil-Lista Ewropea huwa li tkun ġiet awtorizzata għar-riċiklaġġ tal-bastimenti mill-Awtoritajiet Kompetenti ta' pajjiżha stess. Il-Kummissjoni Ewropea mhijiex se telenka faċilitajiet li ma jkunux ġew awtorizzati biex jaħdmu mill-awtoritajiet nazzjonali tagħhom stess. Jekk faċilità elenkata titlef l-awtorizzazzjoni nazzjonali tagħha għar-riċiklaġġ tal-bastimenti, din titneħħa mil-Lista Ewropea. Il-Kummissjoni Ewropea tista' tikkuntattja lill-awtoritajiet ikkonċernati direttament biex tivverifika li d-dokument(i) ta' awtorizzazzjoni pprovduti mal-fajl ta' applikazzjoni huma ġenwini. Għall-finijiet ta' dan ir-Regolament, il-modalitajiet tal-awtorizzazzjoni koperti mill-Artikolu 13(1)(a) jiddependu fuq il-liġi tal-pajjiż fejn tkun tinstab il-faċilità. Jekk l-awtoritajiet kompetenti rispettivi ma joħorġux permess, liċenzja jew awtorizzazzjoni speċifika biex jitwettaq ir-riċiklaġġ tal-bastiment, l-applikant għandu jiddikjara dan b'mod ċar fl-applikazzjoni tiegħu u jippreżenta l-permessi rilevanti, il-liċenzji jew l-awtorizzazzjonijiet l-oħrajn li huma relatati mal-attivitajiet tal-kumpanija. L-SRFP huwa dokument fundamentali introdott mill-Konvenzjoni ta' Ħong Kong u huwa rifless f'dan ir-Regolament. L-analiżi tal-kontenut tal-Pjan għall-Faċilità ta' Riċiklaġġ tal-Bastimenti se tippermetti lill-Kummissjoni biex tivverifika l-konformità mar-rekwiżiti sostantivi tar-Regolament. Meta tiġi ppreżentata evidenza tal-konformità mar-rekwiżiti tar-Regolament, huwa rrakkomandat li tirreferi għall-partijiet rilevanti tal-Pjan għall-Faċilità ta' Riċiklaġġ tal-Bastimenti. Barra minn hekk, EPRP proprju jirrifletti t-tqassim attwali tal-faċilità ta' riċiklaġġ u jiġi kkomunikat lill-ħaddiema kollha fil-faċilità, inkluż lill-persunal u lill-impjegati tal-kuntrattur impjegati għal perjodu ta' żmien qasir. Is-sistemi ta' ġestjoni u monitoraġġ ikopru skart u materjal perikoluż, ħsara ambjentali kkawżata mill-attività tar-riċiklaġġ tal-bastimenti b'mod ġenerali, kif ukoll tħassib dwar is-sigurtà u s-saħħa. Dawn is-sistemi jappoġġjaw l-implimentazzjoni ta' proċeduri u tekniki li għandhom l-għan li jipprevjenu, inaqqsu, jimminimizzaw u sa fejn huwa prattiku jeliminaw ir-riskji għas-saħħa u l-effetti negattivi fuq l-ambjent. Sistemi komprensivi ta' monitoraġġ u ġestjoni li għandhom l-għan li jipprevjenu, inaqqsu, jimminimizzaw u sa fejn huwa prattiku jeliminaw ir-riskji għas-saħħa tal-ħaddiema u għall-popolazzjoni fil-viċinanza tal-faċilità ta' riċiklaġġ tal-bastimenti kkawżati mir-riċiklaġġ tal-bastimenti huma mifhuma li jkopru żewġ aspetti essenzjali fis-sens tal-linji gwida tal-ILO: L-intern tal-bastiment jista' jitqies bħala art impermeabbli fil-kuntest tar-Regolament jekk: il-buq ikun issiġillat, l-integrità tal-qiegħ tal-buq tkun ġiet analizzata u ma tkunx ġiet kompromessa; sustanzi perikolużi li jaqgħu mill-bastiment matul l-operazzjonijiet ta' qtugħ ikunu kkontrollati skont il-mistoqsija u t-tweġiba 2.2.1, eż. jinġabru u jiġu ġestiti b'mod li jirrispetta l-ambjent; booms li jrażżnu ż-żejt jiġu skjerati mill-buq tal-bastiment sal-kosta/moll qabel kwalunkwe attività li hija ta' theddida għall-ambjent u jkun hemm xkumaturi taż-żejt faċilment disponibbli; il-blokok jintrefgħu b'mod sikur lejn żoni tal-qtugħ b'art impermeabbli; ir-rilaxx ta' laqx taż-żebgħa u ta' kisi tossiku fil-baħar/wiċċ permeabbli ikun ikkontrollat skont il-mistoqsija u tweġiba 2.2.1; malajr kemm jista' jkun, it-trasferiment tal-bqija tal-qiegħ tal-bastiment innifsu lejn żoni ta' art impermeabbli għandu jsir b'mod sikur u li jirrispetta l-ambjent, eż. permezz tal-użu ta' krejnijiet, slitti jew travi flimkien ma' winċijiet, sabiex il-qiegħ ikun jista' jinqata' fuq art impermeabbli b'sistema effettiva tad-drenaġġ, inkluż fuq struttura galleġġanti bħal tarzna galleġġanti, barkun b'wiċċ ċatt jew ekwivalenti, b'sistema effettiva tad-drenaġġ. Il-linji gwida tal-OMI għal riċiklaġġ tal-bastimenti sikur u li jħares l-ambjent, kif ukoll is-taqsimiet 4.2 (L-identifikazzjoni ta' kontaminanti potenzjali u l-prevenzjoni tar-rilaxxi), 5.3 (Disinn u kostruzzjoni) u 5.4 (Operat) tal-BC TG, jindikaw il-miżuri rilevanti għall-ġestjoni ta' materjali speċifiċi, b'mod partikolari dawn li ġejjin: Elementi oħra li għandhom jitqiesu f'dan il-kuntest jinkludu: Huwa rrakkomandat li jintużaw tankijiet elevati għall-ħżin ta' residwi żejtnija peress li dan jiffaċilita l-kompitu tal-Verifikatur Indipendenti meta jiċċekkja li t-trażżin ma jkunx ċeda minn taħt. Skali u rampi ta' aċċess; Baċiri; Liftijiet tal-bastimenti; Strutturi simili għal pontijiet (kavalletti); Bibien li jdaħħlu jew jarmu l-ilma 'l barra (floodgates). Passarelli ta' ħruġ stabbli; Ir-Regolament jinkludi diversi rekwiżiti dwar il-ġestjoni ta' skart perikoluż u skart ieħor iġġenerat waqt il-proċess ta' riċiklaġġ tal-bastimenti. Skont il-faċilità, l-irkupru jew ir-rimi kollu, jew parti minnu jistgħu jseħħu fuq il-post u tista' wkoll ma ssir ebda parti minnu fuq il-post. Pereżempju, ċerti faċilitajiet ta' riċiklaġġ tal-bastimenti huma mgħammra b'inċineraturi; ċerti faċilitajiet ikunu jistgħu jittrattaw ċerti flussi ta' skart iżda mhux oħrajn, filwaqt li għadd ta' faċilitajiet jistgħu jiddeċiedu li jissottokuntrattaw l-irkupru jew ir-rimi kollu tal-iskart lil faċilitajiet għall-immaniġġjar tal-iskart esterni. Ir-Regolament ma jimponi l-ebda arranġament partikolari. Madankollu, jeżiġi li l-kumpanija tar-riċiklaġġ tal-bastimenti tkun tista' turi li d-diversi flussi ta' skart huma ttrattati skont ċerti standards, irrispettivament minn fejn isir l-irkupru jew ir-rimi tal-iskart. Għaldaqstant huwa rrakkomandat li l-faċilità tagħmilha ċara fil-formola tal-applikazzjoni tagħha liema flussi ta' skart hija kapaċi u awtorizzata tirriċikla/tarmi hija stess, u liema flussi ta' skart se tittrasferixxi lil faċilitajiet għall-immaniġġjar tal-iskart esterni downstream. Il-faċilità għall-immaniġġjar tal-iskart koperta minn dan ir-rekwiżit hija: jew parti mill-faċilità ta' riċiklaġġ tal-bastimenti stess, jekk il-faċilità ta' riċiklaġġ tal-bastimenti tirkupra jew tarmi l-iskart hija stess; jew faċilità għall-immaniġġjar tal-iskart esterna, jekk il-faċilità ta' riċiklaġġ tal-bastimenti tkun issottokuntrattat din il-parti tal-operazzjonijiet; it-tnejn, jekk il-faċilità ta' riċiklaġġ tal-bastimenti timmaniġġja ċerti flussi ta' skart hija stess u tissottokuntratta l-ġestjoni tal-bqija. L-awtorizzazzjoni msemmija fir-rekwiżit hija l-awtorizzazzjoni mogħtija mill-Awtorità/Awtoritajiet Kompetenti rilevanti fil-pajjiż fejn tinsab il-faċilità għall-immaniġġjar tal-iskart. Din tinkludi dokumentazzjoni relatata mal-importazzjoni/esportazzjoni tal-iskart u – fejn japplika – dokumentazzjoni relatata mal-kunsens infurmat minn qabel (PIC), f'każ li l-faċilità għall-immaniġġjar tal-iskart tinsab f'pajjiż differenti minn dak tal-faċilità ta' riċiklaġġ tal-bastimenti. Kopja tal-awtorizzazzjonijiet rilevanti għandha tkun inkluża fil-formola tal-applikazzjoni, stipulata fid-Deċiżjoni ta' Implimentazzjoni (UE) 2015/2398. Il-faċilitajiet li mhumiex fl-UE li japplikaw għall-elenkar fil-Lista Ewropea huma mitluba juru li l-faċilitajiet isegwu standards ġeneralment ekwivalenti għal standards internazzjonali u għal standards tal-UE. Ir-rekwiżit ma jimplikax konformità sħiħa mar-rekwiżiti tal-UE li jirriżultaw minn atti legali minbarra r-Regolament u standards internazzjonali oħrajn, iżda pjuttost il-ħtieġa li jiġi żgurat li r-rekwiżiti/l-istandards applikati fil-faċilità għall-immaniġġjar tal-iskart jiżguraw livell simili ta' protezzjoni tas-saħħa tal-bniedem u tal-ambjent. Il-kumpaniji li japplikaw għandhom jiffirmaw id-dokumenti kif mitlub fid-Deċiżjoni ta' Implimentazzjoni (UE) 2015/2398 u jehmżu kopja ta' kwalunkwe dokument rilevanti għall-iskop tagħha. L-ekwivalenza ġenerali ma' standards internazzjonali u ma' standards tal-UE titqies li tkun stabbilita jekk dawn il-prinċipji ewlenin li ġejjin meħudin mill-istandards internazzjonali u minn Direttivi tal-UE jiġu applikati fil-faċilità għall-immaniġġjar tal-iskart: L-istandards tal-Unjoni Ewropea dwar is-saħħa tal-bniedem u l-ħarsien tal-ambjent rilevanti għall-faċilitajiet għall-immaniġġjar tal-iskart jinsabu fid-Direttiva Qafas tal-UE dwar l-Iskart u f'leġiżlazzjoni speċifika għall-flussi tal-iskart. Il-ġerarkija tal-iskart (l-Artikolu 4): il-ġerarkija tal-iskart li ġejja għandha tapplika bħala ordni ta' prijorità: (a) prevenzjoni; (b) preparazzjoni għal użu mill-ġdid; (c) riċiklaġġ; (d) irkupru ieħor, eż. irkupru ta' enerġija; u (e) rimi; Protezzjoni tas-saħħa tal-bniedem u l-ambjent (l-Artikolu 13): il-ġestjoni tal-iskart titwettaq mingħajr ma tiġi pperikolata s-saħħa tal-bniedem, u mingħajr ma ssir ħsara lill-ambjent, u b'mod partikolari: (a) mingħajr riskju għall-ilma, l-arja, il-ħamrija, il-pjanti jew l-annimali; (b) mingħajr ma jinħoloq fastidju permezz ta' ħsejjes jew irwejjaħ; u (c) mingħajr effetti negattivi fuq il-kampanja jew postijiet ta' interess speċjali; Skart perikoluż (l-Artikoli 17, 18, 19): L-iskart perikoluż għandu jinħażen u jiġi ttrattat f'kundizzjonijiet li jiżguraw il-protezzjoni tas-saħħa u tal-ambjent. Ma għandu, fl-ebda każ, jitħallat ma' skart perikoluż ieħor u għandu jiġi ppakkjat u ttikkettat. Minbarra l-prinċipji ewlenin tad-Direttiva Qafas dwar l-Iskart, il-leġiżlazzjonijiet tal-UE li ġejjin ikopru l-istandards tal-operat tal-ġestjoni tal-iskart rilevanti għall-Artikolu 15(5) tar-Regolament: Finalment, l-istandards tal-operazzjonijiet tat-trattament tal-iskart speċifiċi għall-fluss rilevanti għall-Artikolu 15(5) tar-Regolament huma inklużi fil-partijiet li ġejjin tal-leġiżlazzjoni tal-UE: Finalment, il-linji gwida tal-OMI jirreferu b'mod espliċitu għall-konvenzjonijiet internazzjonali ta' rilevanza għar-riċiklaġġ tal-bastimenti, inkluż il-Konvenzjoni dwar l-Agħar Forom tax-Xogħol tat-Tfal tal-1999 u l-Konvenzjoni dwar l-Età Minima tal-1973. Ċerti pajjiżi li fihom iseħħ ir-riċiklaġġ tal-bastimenti, jista' jkun li jkunu għadhom ma rratifikawx dawn il-konvenzjonijiet kollha. Madankollu, għall-finijiet ta' konformità mar-rekwiżiti tar-Regolament, kumpaniji ta' riċiklaġġ tal-bastimenti huma mistennija li huma stess jimplimentaw fil-livell tagħhom stess, id-dispożizzjonijiet varji ta' rilevanza għas-saħħa u s-sigurtà tal-ħaddiema li jinsabu fil-Konvenzjonijiet internazzjonali li hemm referenza għalihom fl-Appendiċi 4 tal-linji gwida OMI. Rekords dwar mard u effetti kroniċi relatati mal-post tax-xogħol jinkisbu permezz ta' spezzjonijiet mediċi annwali inkluż, mill-inqas kampjuni tad-demm u tal-awrina, kif ukoll tax-xagħar, jekk possibbli. Informazzjoni dwar l-oriġini tal-mard u l-effetti kroniċi tinkiseb bl-aħjar mod permezz tal-kampjuni tal-ħamrija, tal-arja u tat-trab. L-iżgurar li r-rekords ikunu sħaħ, jibda mill-fatt li wieħed ikun jaf min jaħdem fil-faċilità. Il-faċilità tirreġistra l-identità tal-ħaddiema kollha, inkluż tal-persunal ta' kuntratturi u tal-impjegati mħaddmin għal perjodu qasir ta' żmien, u tiżgura li l-lista tal-ħaddiema kollha tkun disponibbli dejjem u fi kwalunkwe ġurnata. L-Artikolu 15(4) tar-Regolament jintroduċi reġim ta' spezzjoni u verifika f'żewġ stadji għall-faċilitajiet li jinsabu f'pajjiżi terzi li huma lesti biex jirriċiklaw il-bastimenti li jtajru l-bandiera ta' Stat Membru tal-UE. Fi stadju aktar tard (l-Artikolu 15(4)§2), il-Kummissjoni Ewropea tista' tiddeċiedi li tivverifika l-konformità tal-faċilità permezz ta' spezzjonijiet fuq is-sit. Dawn il-verifiki jistgħu jseħħu qabel jew wara li tittieħed deċiżjoni dwar l-inklużjoni tal-faċilità fil-Lista Ewropea. Il-Kummissjoni Ewropea hija lesta biex fuq talba, tagħti parir lill-Verifikaturi Indipendenti. Fil-kuntest tar-Regolament, l-indipendenza u l-kapaċità jintwerew bl-aħjar mod permezz ta' konformità mar-rekwiżiti għall-korpi ta' spezzjoni ta' parti tezi ("Tip A") li jinsabu fl-istandard ISO/IEC 17020, li jiddeskrivi r-rekwiżiti għall-operat ta' korpi varji li jwettqu l-ispezzjonijiet. ISO/IEC 17020 għandu rekwiżiti dettaljati għall-korpi ta' spezzjoni. B'mod partikolari, korpi ta' spezzjoni vvalutati skont l-ISO/IEC 17020 għandhom jipprovdu evidenza tal-imparzjalità u tal-indipendenza tagħhom (ara l-Anness A tal-istandard), għandhom jipprovdu dettall dwar il-forma legali tagħhom, dwar l-istrutturi organizzattivi u maniġerjali tagħhom, dwar il-metodi ta' spezzjoni u l-proċeduri tagħhom, kif ukoll għandhom iħaddmu għadd biżżejjed ta' persunal ikkwalifikat (direttament jew permezz tas-sottokuntrattar), għandhom iżommu rekords varji, għandhom joħorġu rapporti u ċertifikati ta' spezzjoni, u għandu jkollhom fis-seħħ proċeduri ta' ilmenti u ta' appell u sistemi ta' ġestjoni. Dawn ir-rekwiżiti dettaljati jintużaw bħala lista ta' kontroll għall-akkreditazzjoni li tafferma l-kompetenza biex jitwettqu kompiti speċifiċi ta' spezzjoni – f'dan il-każ, il-verifika tal-faċilitajiet ta' riċiklaġġ tal-bastimenti skont ir-Regolament (UE) Nru 1257/2013. Ir-rekwiżiti huma dejjem immirati lejn attività speċifika u ma jitqiesu qatt waħedhom. Perit navali jew kwalifiki ekwivalenti fil-bini tal-vapuri u/jew żmantellar ta' strutturi kbar tal-azzar; Sistemi ambjentali u tas-saħħa okkupazzjonali u ta' ġestjoni tas-sigurtà; Il-ġestjoni ta' materjali perikolużi u l-ġestjoni tal-iskart, inkluż il-ġestjoni ta' skart perikoluż; Huwa rrakkomandat ukoll li l-kap ta' tim tal-Verifikatur Indipendenti jkollu minimu ta' ħames snin esperjenza f'minn tal-anqas tnejn mill-oqsma t'hawn fuq u li l-membri l-oħrajn tat-tim ikollhom minimu ta' tliet snin esperjenza f'minn tal-inqas tnejn mill-oqsma t'hawn fuq. Il-Kummissjoni Ewropea tista' torganizza attivitajiet ta' taħriġ u sessjonijiet ta' ħidma mmirati direttament lejn il-Verifikaturi Indipendenti sabiex tarmonizza l-prattiki ta' ċertifikazzjoni. Billi ssir applikazzjoni għall-inklużjoni fil-Lista Ewropea, il-kumpaniji tar-riċiklaġġ tal-bastimenti jaċċettaw il-possibbiltà li l-faċilità kkonċernata tkun soġġetta għal spezzjonijiet fuq is-sit — inklużi dawk għall-għarrieda — mill-Kummissjoni Ewropea jew minn aġenti li jaġixxu f'isimha. Dawn l-ispezzjonijiet għandhom jitwettqu f'kooperazzjoni mal-awtoritajiet tal-pajjiż ta' fejn tinsab il-faċilità. L-ispejjeż għall-ispezzjonijiet mhumiex sejrin jitħallsu mill-kumpanija tar-riċiklaġġ tal-bastimenti. Id-deċiżjonijiet mill-Kummissjoni Ewropea għat-twettiq ta' spezzjonijiet ta' faċilitajiet iċċertifikati se isegwu prijoritizzazzjoni bbażata fuq ir-riskju. Il-faċilitajiet iċċertifikati kollha li jinsabu f'pajjiż terz jistgħu jiġu spezzjonati mill-Kummissjoni Ewropea jew mill-aġenti li jaġixxu f'isimha. Id-deċiżjoni għall-ispezzjoni ta' faċilità partikolari se tittieħed fid-dawl tal-kwalità u tal-kompletezza tal-informazzjoni pprovduta fil-fajl ta' applikazzjoni. Aspetti addizzjonali li jżidu ċ-ċans ta' aktar spezzjonijiet mill-Kummissjoni Ewropea jew mill-aġenti li jaġixxu f'isimha jinkludu —iżda mhumiex limitati għal — ilmenti u tħassib imressqin lill-Kummissjoni Ewropea rigward il-funzjonament tal-faċilità. ISEM IL-VERIFIKATUR (LOGO) ĊERTIFIKAT TA' KONFORMITÀ ___(Isem il-Verifikatur)___, akkreditat li jikkonforma mar-rekwiżiti ta' ISO/IEC 17020___ minn___(Isem il-korp nazzjonali ta' akkreditazzjoni) (1), jiċċertifika li: (Isem il-Faċilità ta' Riċiklaġġ tal-Bastimenti) (Indirizz tal-Faċilità) tikkonforma mar-rekwiżiti stabbiliti fl-Artikolu 13 tar-Regolament (UE) Nru 1257/2013 tal-Parlament Ewropew u tal-Kunsill tal-20 ta' Novembru 2013 dwar ir-riċiklaġġ tal-bastimenti u li jemenda r-Regolament (KE) Nru 1013/2006 u d-Direttiva 2009/16/KE u għaldaqstant jinħareġ iċ-ċertifikat. Minn___(jj/xx/ssss)___ sa ___(jj/xx/ssss) twettqet verifika fuq il-post li matulha ġiet ivverifikata l-konformità mar-rekwiżiti kollha stabbiliti fl-Artikolu 13. Ir-riżultati ta' din il-verifika u l-eżami tad-dokumentazzjoni u tar-reġistri rilevanti tal-faċilità ta' riċiklaġġ tal-bastimenti kienu sodisfaċenti. ___(Isem il-Verifikatur)___ jiddikjara li huwa indipendenti mill-kumpanija għar-riċiklaġġ tal-bastimenti proprjetarja tal-faċilità ta' riċiklaġġ tal-bastimenti jew mill-faċilità ta' riċiklaġġ tal-bastimenti ddikjarata aktar 'il fuq, u li wettaq l-attivitajiet meħtieġa skont ir-Regolament fl-interess pubbliku. (Isem il-Verifikatur) u kull parti tal-entità ġuridika tiegħu jiddikjaraw ukoll li la huma kumpanija għar-riċiklaġġ tal-bastimenti u lanqas is-sid ta' faċilità ta' riċiklaġġ tal-bastimenti, u li ma għandhomx relazzjoni mal-kumpanija ddikjarata aktar 'il fuq li tista' taffettwa l-indipendenza u l-imparzjalità tagħhom. Iċ-ċertifikat maħruġ fi: _________________ Data tal-ħruġ: ___(jj/xx/ssss)___ Data tal-iskadenza (2): ___(jj/xx/ssss)___ (1) Il-korp nazzjonali ta' akkreditazzjoni irid ikun firmatarju tal-Arranġament ta' Rikonoxximent Reċiproku tal-ILAC għall-ispezzjoni jew irid ikun maħtur minn Stat Membru tal-UE f'konformità mal-prinċipji ġenerali li jinsabu fl-Artikolu 4 tar-Regolament (KE) Nru 765/2008 (2) Iċ-ċertifikat għandu joħroġ għal perjodu li ma jkunx aktar minn ħames snin ISEM IL-VERIFIKATUR (LOGO) ĊERTIFIKAT TA' KONFORMITÀ ___(Isem il-Verifikatur)___, akkreditat li jikkonforma mar-rekwiżiti ta' ISO/IEC 17020___ minn___(Isem il-korp nazzjonali ta' akkreditazzjoni) (1), jiċċertifika li: (Isem il-Faċilità ta' Riċiklaġġ tal-Bastimenti) (Indirizz tal-Faċilità) tikkonforma mar-rekwiżiti stabbiliti fl-Artikolu 13 tar-Regolament (UE) Nru 1257/2013 tal-Parlament Ewropew u tal-Kunsill tal-20 ta' Novembru 2013 dwar ir-riċiklaġġ tal-bastimenti u li jemenda r-Regolament (KE) Nru 1013/2006 u d-Direttiva 2009/16/KE u għaldaqstant jinħareġ iċ-ċertifikat. Minn___(jj/xx/ssss)___ sa ___(jj/xx/ssss) twettqet verifika fuq il-post li matulha ġiet ivverifikata l-konformità mar-rekwiżiti kollha stabbiliti fl-Artikolu 13. Ir-riżultati ta' din il-verifika u l-eżami tad-dokumentazzjoni u tar-reġistri rilevanti tal-faċilità ta' riċiklaġġ tal-bastimenti kienu sodisfaċenti. ___(Isem il-Verifikatur)___ jiddikjara li huwa indipendenti mill-kumpanija għar-riċiklaġġ tal-bastimenti proprjetarja tal-faċilità ta' riċiklaġġ tal-bastimenti jew mill-faċilità ta' riċiklaġġ tal-bastimenti ddikjarata aktar 'il fuq, u li wettaq l-attivitajiet meħtieġa skont ir-Regolament fl-interess pubbliku. (Isem il-Verifikatur) u kull parti tal-entità ġuridika tiegħu jiddikjaraw ukoll li la huma kumpanija għar-riċiklaġġ tal-bastimenti u lanqas is-sid ta' faċilità ta' riċiklaġġ tal-bastimenti, u li ma għandhomx relazzjoni mal-kumpanija ddikjarata aktar 'il fuq li tista' taffettwa l-indipendenza u l-imparzjalità tagħhom. Iċ-ċertifikat maħruġ fi: _________________ Data tal-ħruġ: ___(jj/xx/ssss)___ Data tal-iskadenza (2): ___(jj/xx/ssss)___ (1) Il-korp nazzjonali ta' akkreditazzjoni irid ikun firmatarju tal-Arranġament ta' Rikonoxximent Reċiproku tal-ILAC għall-ispezzjoni jew irid ikun maħtur minn Stat Membru tal-UE f'konformità mal-prinċipji ġenerali li jinsabu fl-Artikolu 4 tar-Regolament (KE) Nru 765/2008 (2) Iċ-ċertifikat għandu joħroġ għal perjodu li ma jkunx aktar minn ħames snin OMI, "Il-Konvenzjoni Internazzjonali ta' Ħong Kong għar-riċiklaġġ tal-bastimenti sikur u li ma jagħmilx ħsara lill-ambjent, 2009" OMI, ir-Riżoluzzjoni MEPC.211(63) adottata fit-2 ta' Marzu 2012, "Linji Gwida għall-awtorizzazzjoni tal-faċilitajiet ta' riċiklaġġ tal-bastimenti tal-2012" OMI, ir-Riżoluzzjoni MEPC.211(63) adottata fit-2 ta' Marzu 2012, "Linji Gwida dwar ir-Riċiklaġġ tal-Bastimenti li Jkun Sikur u li Jħares l-Ambjent tal-2012". ILO, "Is-sigurtà u s-saħħa fid-demolizzjoni tal-bastimenti: Linji Gwida għall-pajjiżi Asjatiċi u għat-Turkija", 2004 (Dan id-dokument huwa disponibbli wkoll bil-Franċiż, bl-Ispanjol, biċ-Ċiniż, bil-Bengali u bil-Ħindi) Il-Konvenzjoni ta' Basilea, "Linji Gwida Tekniċi għall-Ġestjoni Soda tal-Ambjent taż-Żarmar Sħiħ u Parzjali tal-Bastimenti" Is-Segretarjat tal-Konvenzjoni ta' Basilea, "Gwida għall-awtoritajiet kompetenti ta' faċilitajiet ta' riċiklaġġ tal-bastimenti", tal-4 ta' Awwissu 2013 Il-Kunsill tal-Unjoni Ewropea ddeċieda li l-persuni li jidhru fl-Annessi msemmijin hawn fuq għandhom jibqgħu jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2011/235/PESK u fir-Regolament (UE) Nru 359/2011. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II tar-Regolament (UE) Nru 359/2011, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: Qed tinġibed l-attenzjoni tal-persuni kkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7744 — HeidelbergCement/Italcementi, fl-indirizz li ġej: Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7998 — Pacific Mezz/Oaktree/Railpool, f'dan l-indirizz: OMV hija kumpanija integrata taż-żejt u l-gass attiva fil-firxa kollha ta' żejt mhux maħdum u gass naturali fil-katina tal-valur, EconGas hija fornitur tal-gass naturali attiva fis-suq upstream, kif ukoll fid-diversi swieq downstream. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7859 — OMV/EconGas, fl-indirizz li ġej: Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7801 — Wabtec/Faively Transport, fl-indirizz li ġej: Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7989 — Griffin/LVS II Lux XX/Redefine/Echo Prime JV, f'dan l-indirizz: